REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

13. maj 2014. godine

B e o g r a d

PREDSEDNIKU

NARODNE SKUPŠTINE

B E O G R A D

Odbor za pravosuđe, državnu upravu i lokalnu samoupravu, na četvrtoj sednici održanoj 13. maja 2014. godine, razmotrio je Odluku Državnog veća tužilaca kojom je utvrđeno da su se ispunili uslovi da Radivoju Nedeljkoviću, javnom tužiocu u Osnovnom javnom tužilaštvu u Leskovcu, na osnovu člana 89. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13 i 108/13-dr.zakon), prestane funkcija javnog tužioca po sili zakona, jer je navršio radni vek, i utvrdio je Predlog odluke o prestanku funkcije javnog tužioca u Osnovnom javnom tužilaštvu u Leskovcu.

Odbor je odlučio da Predlog odluke dostavi Narodnoj skupštini, sa predlogom da se razmatra po hitnom postupku, u skladu sa članom 167. Poslovnika Narodne skupštine.

Za predstavnika Odbora na sednici Narodne skupštine određen je Petar Petrović, predsednik Odbora.

PREDSEDNIK ODBORA

Petar Petrović

P R E D L O G

Na osnovu člana 97. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13 i 108/13-dr.zakon) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2014. godine, donela je

O D L U K U

o prestanku funkcije javnog tužioca u Osnovnom javnom tužilaštvu u Leskovcu

I

Radivoju Nedeljkoviću, javnom tužiocu u Osnovnom javnom tužilaštvu u Leskovcu, prestala je funkcija 28. decembra 2013.godine, zbog navršenja radnog veka.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ 2014. godine

NARODNA SKUPŠTINA REPUBLIKE SRBIJE

PREDSEDNIK

Maja Gojković

**O b r a z l o ž e nj e**

Članom 97. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13 i 108/13-dr.zakon), utvrđeno je da funkcija javnog tužioca prestaje na lični zahtev, kad navrši radni vek, kad trajno izgubi sposobnost ili kad bude razrešen. Članom 89. stav 1. utvrđeno je da funkcija javnog tužioca prestaje po sili zakona kad navrši 65 godina života ili 40 godina staža osiguranja.

Državno veće tužilaca je, Odlukom (broj 118-4623/13, od 10. decembra 2013. godine), koju je dostavilo Narodnoj skupštini, utvrdilo da su se ispunili uslovi da Radivoju Nedeljkoviću, javnom tužiocu u Osnovnom javnom tužilaštvu u Leskovcu, prestane funkcija po sili zakona, zbog navršenja radnog veka, 28. decembra 2013. godine.

Imajući u vidu navedeno, Predlogom odluke konstatuje se da je Radivoju Nedeljkoviću prestala funkcija javnog tužioca zbog navršenja radnog veka 28. decembra 2013. godine..

Odbor za pravosuđe, državnu upravu i lokalnu samoupravu je, na četvrtoj sednici održanoj 13. maja 2014. godine, utvrdio Predlog odluke o prestanku funkcije javnog tužioca u Osnovnom javnom tužilaštvu u Leskovcu.

**Razlozi da se odluka donese po hitnom postupku**

S obzirom na to da je javnotužilačka funkcija Radivoju Nedeljkoviću, javnom tužiocu u Osnovnom javnom tužilaštvu u Leskovcu, prestala po sili zakona zbog navršenja radnog veka, potrebno je donošenjem predložene odluke po hitnom postupku omogućiti Državnom veću tužilaca da što pre sprovede postupak za izbor kandidata za javnog tužioca za Osnovno javno tužilaštvo u Leskovcu, kako bi se obezbedilo nesmetano funkcionisanje tog javnog tužilaštva.